Metušelachas

Metušelachas, Matūzalis () – Senojo Testamento personažas, aprašytas Pradžios knygoje. Metušelachas buvęs Adomo sūnaus Seto palikuonis, Nojaus senelis. Jis gyvenęs ilgiausiai iš visų patriarchų – 969 metus. Metušelacho tėvas Henochas sūnaus susilaukęs būdamas 65 metų. Metušelachas, būdamas 187 metų, susilaukęs Lamecho. Po to jis susilaukęs ir kitų sūnų bei dukterų, tačiau jų vardai neminimi.Pradžios knygos 5 skyrius. BIBLIJA arba ŠVENTASIS RAŠTAS. Ekumeninis leidimas. – Vilnius: Lietuvos Biblijos draugija, 1999.

Be Pradžios knygos, Metušelachas paminėtas 1 Metraščių knygos 1, 3, kur pateikta genealogija, ir Evangelijos pagal Luką 3, 37, kur jis įvardytas tarp Jėzaus protėvių.Mindaugas Puidokas. Matūzalis. Visuotinė lietuvių enciklopedija. Nuoroda tikrinta 2022-09-11.

Metušelacho vardu pavadinta labai senų objektų, pavyzdžiui, žvaigždė HD 140283,Methuselah: The oldest star in the universe. Space.com. Nuoroda tikrinta 2022-09-11. gajoji pušis, auganti Kalifornijoje.The Methuselah tree and the secrets of Earth’s oldest organisms. The Guardian. Nuoroda tikrinta 2022-09-11.

 Išnašos 

Kategorija:Senojo Testamento veikėjai